ნამდვილი ზაფრანა
ნამდვილი ზაფრანა (ლათ. Crocus sativus) — ბალახოვანი მრავალწლოვანი მცენარე ზამბახისებრთა ოჯახისა. ველურად არ გვხვდება და ადამიანის ჩარევის გარეშე ვერ მრავლდება. მხოლოდ კულტურაშია ცნობილი და იყენებენ სუნელ-სანელებლად; მისი წითელი დინგები შეიცავს ძვირფას საღებავს — კროცინს. გავრცელებული თეორიის თანახმად, Crocus sativus გამოყვანილია კრეტაზე მინოსის ცივილიზაციის წარმომადგენლების მიერ.